b'\n_START_ARTICLE_\nKolm\xc3\xa5rden\n_START_PARAGRAPH_\nKolm\xc3\xa5rden on mets\xc3\xa4 Ruotsissa, joka historiallisesti erotti S\xc3\xb6dermanlandin ja It\xc3\xa4-G\xc3\xb6tanmaan maakunnat toisistaan. Keskiajalla mets\xc3\xa4 n\xc3\xa4htiin suurena esteen\xc3\xa4 matkalla maakuntien v\xc3\xa4lill\xc3\xa4. Alue mainitaan Br\xc3\xa5vallan taistelusta kertovassa saagassa, jossa kerrotaan sen nimen olleen aikaisemmin Kolm\xc3\xb6rker tai Myrkvider. Nykyisess\xc3\xa4 aluejaossa Kolm\xc3\xa5rden kuuluu Norrk\xc3\xb6pingin kunnan koillis- ja Nyk\xc3\xb6pingin kunnan etel\xc3\xa4osaan._NEWLINE_Kolm\xc3\xa5rden on my\xc3\xb6s entinen kunta. Se muodostettiin vuoden 1952 kuntauudistuksessa yhdist\xc3\xa4m\xc3\xa4ll\xc3\xa4 aiemmat Krokekin ja Kvarsebon kunnat. Vuonna 1971 kunta liitettiin osaksi Norrk\xc3\xb6pingin kuntaa. Krokekin kuuluu It\xc3\xa4-G\xc3\xb6tanmaan ja Kvarsebon alue S\xc3\xb6dermanlandin maakuntaan. Kunta sijaitsi Br\xc3\xa5vikenin lahden pohjoispuolella. Entisen kunnan alueella sijaitsevat Krokekin ja Str\xc3\xb6msforsin taajamat.'